NOTA DE PREMSA

**HORARIS, VISITES GUIADES I ACTIVITATS AL CONJUNT ROMÀNIC DE LA VALL DE BOÍ - JULIOL I AGOST 2022**

**HORARIS I TARIFES**

A més de les esglésies romàniques obertes habitualment, del 8 de juliol al 4 de setembre estaran de nou obertes al públic les esglésies de Santa Maria de Cardet, de 10h a 14h, i l’Assumpció de Cóll, de 16h a 20h, de divendres a diumenge.

L’ horari general d’obertura de les esglésies s’amplia per la tarda fins les 20h00, així com dos passes addicionals per veure el vídeo mapping a Sant Climent de Taüll a les 19h00 i 19h30.

Horaris del 2 de juliol al 4 de setembre, tots els dies:

**Sant Climent de Taüll**: 10.00 a 14.00 i de 16.00 a 20.00

Horaris mapping: 10:15 – 11:00 – 11:45 – 12:30 – 13:30 / 16:15 – 17:00 – 17:45 – 18:30 – 19:00 – 19:30.

**Sant Joan de Boí**: 10.00 a 14.00 i de 16.00 a 20.00

**Santa Eulàlia d’Erill la Vall**: 10.00 a 14.00 i de 16.00 a 20.00

**Sant Feliu de Barruera:** 10.00 a 14.00

**La Nativitat de Durro**: 16.00 a 20.00

**Santa Maria de Taüll**: 10.00 a 20.00

**Centre del Romànic de la Vall de Boí a Erill la Vall**: 9.00 a 14.00 i de 17.00 a 19.00.

Del 8 de juliol al 4 de setembre, de divendres a diumenge:

**Santa Maria de Cardet**: 10.00 a 14.00

**L’Assumpció de Cóll**: 16.00 a 20.00

En aquestes dates, per visitar les esglésies s’ofereix una entrada conjunta que les inclou totes per 12€.

**VISITES GUIADES**

Del 2 de juliol al 4 de setembre, des del Centre del Romànic de la Vall de Boí, s’organitzen diàriament visites guiades per descobrir el conjunt romànic de la vall. Per què hi ha tantes esglésies del mateix moment constructiu? Qui en va encarregar la construcció? Per què?  Quines funcions complien? Les diferents visites guiades contestaran a aquestes preguntes i moltes més.

Aquestes visites guiades no necessiten reserva prèvia i les entrades es podran adquirir directament a la porta de cada església en el moment de la visita. La tarifa és de 3€ més entrades. Es poden consultar les diferents entrades, individuals o conjuntes, a la pàgina web: [www.centreromanic.com](http://www.centreromanic.com).

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Dl / *Lu*** | **Dt / *Ma*** | **Dc / *Mi*** | **Dj / *Ju*** | **Dv /*Vi*** | **Ds /*Sá*** | **Dg / *Do*** |
| **Idioma** | CATALÀ | *CASTELLANO* | CATALÀ | *CASTELLANO* | CATALÀ | *CASTELLANO* | CATALÀ |
| **10:00** |  |  |  | St Feliu  Barruera | St Feliu  Barruera |  |  |
| **11:00** | St Climent Taüll | St Climent  Taüll | St Climent  Taüll | St Climent  Taüll | St Climent  Taüll | St Climent  Taüll | St Climent  Taüll |
| **12:30** | St Joan  Boí | St Joan  Boí | St Joan  Boí | St Joan  Boí | St Joan  Boí | St Joan  Boí | St Joan  Boí |
| **17:00** | Sta Eulàlia  Erill la Vall | Sta Eulàlia  Erill la Vall | Sta Eulàlia  Erill la Vall | Sta Eulàlia  Erill la Vall | Sta Eulàlia  Erill la Vall | Sta Eulàlia  Erill la Vall | Sta Eulàlia  Erill la Vall |
| **18:30** | La Nativitat  Durro | La Nativitat  Durro | La Nativitat  Durro | La Nativitat  Durro | La Nativitat  Durro | La Nativitat  Durro | La Nativitat  Durro |

**RUTA ROMÀNIC I FALLES**

Tots els dimecres, del 13 de juliol al 24 d’agost, es tornarà a oferir, com cada any, la ruta “Romànic i Falles” que uneix els dos patrimonis de la Vall de Boí declarats per la UNESCO. La ruta que comença i acaba al poble de Durro, durà als visitants a peu fins a l'ermita de Sant Quirc i al Faro de Durro, un espai excepcional de gran bellesa natural i cultural. Durant el recorregut d'anada i de tornada, el paisatge i els elements patrimonials que s'aniran descobrint permetran identificar i conèixer l'herència moderna de l'important passat medieval de la vall.

La ruta comença a les 18.00 i acaba a les 20.00, el preu és de 5€ i es necessària la reserva prèvia comprant les entrades al Centre del Romànic de la Vall de Boí a Erill la Vall, o a l’església de La Nativitat de Durro (les places son limitades).

**FESTIVAL OJC PATRIMONI, ROMÀNIC VALL DE BOÍ**

Els diumenges de juliol es celebra la segona edició del Festival OJC Patrimoni Romànic Vall de Boí, un projecte que vol unir música i patrimoni. El Festival consisteix en un cicle de concerts de música de cambra a les esglésies romàniques de la Vall de Boí, interpretats pels músics de l’Orquestra Simfònica Julià Carbonell.

10 de juliol a Santa Maria de Taüll: Els Vents de l’OJC

17 de juliol a la Nativitat de Durro: Trio Meraki

24 de juliol a Santa Eulàlia d’Erill la Vall: Dos de Lis

31 de juliol a Sant Joan de Boí: Quartet Amoenus

Tots els concerts son a les 19h i cal reserva prèvia mitjançant la compra d’entrada online de 5€ a: [www.centreromanic.com](http://www.centreromanic.com) (aforament limitat).

Per més informació contacteu amb el Centre del Romànic de la Vall de Boí: 973 69 67 15, [info@centreromanic.com](mailto:info@centreromanic.com) o consulteu la pàgina web: [www.centreromanic.com](http://www.centreromanic.com)

Salutacions cordials,

Xavier Larroya

Gerent Consorci Patrimoni Mundial de la Vall de Boí

Divendres 1 de juliol de 2022